CELEX: 32004R1926
Language: lt
Date: 2004-11-03 00:00:00
Title: 2004 m. lapkričio 3 d. Komisijos reglamentas (EB) Nr. 1926/2004, dėl paprastųjų jūrų liežuvių žvejybos su Prancūzijos vėliava plaukiojančiais laivais sustabdymo

5.11.2004   
            
            
               LT
            
            
               Europos Sąjungos oficialusis leidinys
            
            
               L 331/19
            
         
      KOMISIJOS REGLAMENTAS (EB) Nr. 1926/2004
   2004 m. lapkričio 3 d.
   dėl paprastųjų jūrų liežuvių žvejybos su Prancūzijos vėliava plaukiojančiais laivais sustabdymo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (1), ypač į jo 21 straipsnio 3 dalį,
   kadangi:
   
               (1)
            
            
               2003 m. gruodžio 19 d. Tarybos reglamentas (EB) Nr. 2287/2003, nustatantis 2004 m. tam tikrų žuvų rūšių ir jų grupių žvejybos galimybes ir atitinkamas sąlygas, taikomas Bendrijos vandenyse ir Bendrijos laivams vandenyse, kuriuose sugavimas yra ribojamas, numato paprastųjų jūrų liežuvių kvotas 2004 m (2).
            
         
               (2)
            
            
               Siekiant užtikrinti, kad būtų laikomasi nuostatų dėl žuvų rūšių, kurioms taikoma kvota, sugavimo kiekybinių apribojimų, reikia, kad Komisija nustatytų datą, nuo kurios su valstybės narės vėliava plaukiojantys laivai laikomi išeikvoję suteiktą sugavimo kvotą.
            
         
               (3)
            
            
               Pagal Komisijai pateiktą informaciją su Prancūzijos vėliava plaukiojančių arba Prancūzijoje įregistruotų laivų paprastųjų jūrų liežuvių sugavimais ICES VII f, g, h, j ir k zonose jau buvo išnaudota 2004 m. suteikta kvota. Prancūzija uždraudė žvejoti šią rūšį nuo 2004 m. rugsėjo 11 d. Todėl reikėtų nustatyti minėtą datą,
            
         PRIĖMĖ ŠĮ REGLAMENTĄ:
   1 straipsnis
   Su Prancūzijos vėliava plaukiojantys arba Prancūzijoje įregistruoti laivai laikomi išeikvoję 2004 m. paprastųjų jūrų liežuvių sugavimui ICES VII f, g, h, j ir k zonose skirtą kvotą.
   Draudžiama žvejoti paprastuosius jūrų liežuvius ICES VII f, g, h, j ir k zonose laivais, plaukiojančiais su Prancūzijos vėliava arba įregistruotais Prancūzijoje, taip pat draudžiama laikyti laive, perkrauti ir iškrauti sugautą šią žuvų rūšį šiuose laivuose nuo šio reglamento įsigaliojimo dienos.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2004 m. rugsėjo 11 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. lapkričio 3 d.
      
         
            Komisijos vardu
         
         Jörgen HOLMQUIST
         
         
            Žuvininkystės generalinis direktorius
         
      
   
   
      (1)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 1954/2003 (OL L 289, 2003 11 7, p. 1).
   
      (2)  OL L 344, 2003 12 31, p. 1. Reglamentas su paskutiniais pakeitimais, padarytais Reglamentu (EB) Nr. 1811/2004 (OL L 319, 2004 10 20, p. 1).